PATVIRTINTA

 Joniškio r. Skaistgirio gimnazijos direktoriaus

 2023 m. sausio 19 d. įsakymu Nr. V-9

**RESPUBLIKINĖS SPECIALIŲJŲ UGDYMOSI POREIKIŲ TURINČIŲ MOKINIŲ VIRTUALIOS KŪRYBINIŲ DARBŲ PARODOS „UŽGAVĖNIŲ LINKSMYBĖS“ NUOSTATAI**

**Užgavėnės – išskirtinė metų diena, viena linksmiausių žiemos švenčių. Nuo seno jos švenčiamos triukšmingai, linksmai. Pagrindiniai šventės simboliai – Lašininio ir Kanapinio kova, Morės deginimas, persirengėliai, kaukės, blynai.**

**I BENDROSIOS NUOSTATOS**

1. Respublikinės specialiųjų ugdymosi poreikių turinčių mokinių virtualios kūrybinių darbų parodos „Užgavėnių linksmybės“ (toliau – virtuali kūrybinių darbų paroda) nuostatai reglamentuoja parodos tikslą ir uždavinius, dalyvius ir organizavimo tvarką, baigiamąsias nuostatas.

2. Virtualios kūrybinių darbų parodos organizacinė darbo grupė: Joniškio r. Skaistgirio gimnazijos socialinė pedagogė metodininkė Violeta Rudienė, vyr. specialioji pedagogė Sima Čirpienė, logopedė Jūratė Šimkuvienė, Joniškio r. švietimo centras.

3. Virtualios kūrybinių darbų parodos nuostatai skelbiami Joniškio r. Skaistgirio gimnazijos internetinėje svetainėje adresu:

<https://www.skaistgiris.joniskis.lm.lt/index.php/apie-gimnazija/projektai>

**II SKYRIUS**

**TIKSLAS IR UŽDAVINIAI**

 4. Tikslas – puoselėti etnines tradicijas, skatinti mokinių saviraišką, kūrybiškumą, ugdyti taisyklingo, aiškaus rašymo įgūdžius.

 5. Uždaviniai:

5.1. Skatinti išradingumą, originalumą, kūrybinę, meninę raišką, kuriant užgavėnių kaukes, panaudojant gamtines, antrines žaliavas, piešiant, klijuojant;

5.2. Suteikti kūrybinės sėkmės, pasitikėjimo, džiaugsmo pojūtį, motyvaciją skirtingų gebėjimų mokiniams;

5.3. Surengti virtualią kūrybinių darbų parodą.

**III SKYRIUS**

 **DALYVIAI**

6. Virtualioje kūrybinių darbų parodoje kviečiami dalyvauti bendrojo bei specialiojo ugdymo įstaigų 1-8 klasių SUP mokiniai.

7. Mokinius virtualiai kūrybinių darbų parodai ruošia auklėtojai, mokytojai, švietimo pagalbos specialistai.

**IV SKYRIUS**

**ORGANIZAVIMAS**

 8. Mokiniai kuria užgavėnių kaukes naudodami gamtines, antrines žaliavas, piešia, klijuoja, lipdo.

 9. Mokiniai ant A4 formato popieriaus lapo ranka rašytinėmis raidėmis užrašo jiems labiausiai patikusių užgavėnių blynų receptą.

 10. Darbai gali būti individualūs arba kolektyviniai; darbų skaičius iš vienos ugdymo įstaigos neribojamas.

 11. Kūrybinių darbų virtualios parodos trukmė: 2023 m sausio 23 d. - 2023 m. vasario 20 d.

 12. Kūrybinių darbų nuotraukos su užgavėnių kaukėmis ir nufotografuoti mokinių užrašyti blynų receptai siunčiami socialinei pedagogei Violetai Rudienei el.paštu: socpedagoge123@gmail.com

13. Šalia kiekvieno kūrybinio darbo, dešinėje nuotraukos pusėje, turi matytis kūrybinio darbo parodos dalyvio/dalyvių kortelė, kurioje pateikiama informacija: ugdymo įstaigos pavadinimas, kūrybinio darbo autoriaus/ autorių vardas, pavardė, klasė, darbui vadovavusio pedagogo/pedagogų vardas, pavardė.

14. Nuo 2023-02-21 dalyvių atsiųstos kūrybinių darbų nuotraukos ir mokinių rašto darbai bus patalpinti Joniškio r. Skaistgirio gimnazijos interneto svetainėje: <https://www.skaistgiris.joniskis.lm.lt> (nuotraukų galerijoje ir naujienose) bei gimnazijos socialiniame tinkle Facebook adresu:  <https://www.facebook.com/Skaistgirio-gimnazija-114597496593531>

**V. BAIGIAMOSIOS NUOSTATOS**

15. Kūrybinių darbų parodai mokinius rengę pedagogai, registruojasi per **Semi +**. Visi užsiregistravę ir dalyvavę kūrybinėje parodoje gaus Joniškio rajono savivaldybės Švietimo centro metodines pažymas, kurias ras Joniškio rajono švietimo centro tinklapyje el. paštas. http://www.sc.joniskis.lm.lt (skirtukas: Renginiai/ Pažymos).

 16. Kūrybinių darbų virtualios parodos dalyviai bus apdovanoti padėkos raštais, kurie juos pasieks nurodytu el. pašto adresu (1 priedas).

 17. Kilus klausimams susisiekti su Violeta Rudiene telefonu 8 618 01489 arba el. paštu: socpedagoge123@gmail.com

 18. Pateikdami mokinių darbus mokytojai atsakingi už tai, kad parodos dalyvių tėvai sutinka, jog jų vaikų darbai bei asmens duomenys (vardas, pavardė, klasė, ugdymo įstaiga) būtų naudojami padėkos išrašymui, parodos eksponavimui, viešinimui švietimo įstaigos socialiniuose tinkluose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **1 priedas**

**Paraišką prašome atsiųsti elektroniniu paštu:** socpedagoge123@gmail.com

 iki **2023-02-20**

**Virtualioje kūrybinių darbų parodoje dalyvaujančios ugdymo įstaigos pavadinimas :**

**............................................................................................................................................**

**Padėkos raštai išsiunčiami šiuo el. paštu :**

**.............................................................................................................................................**

 **DALYVIO KORTELĖ**

|  |  |
| --- | --- |
| **Ugdymo įstaigos pavadinimas** |  |
| **Kūrybinio darbo** **autoriaus/autorių vardas, pavardė, klasė** |  |
| **Darbui vadovavusio pedagogo/pedagogų vardas, pavardė** |  |